Document ID: 31978R0668

++++
ΚΑΝΟΝΙΣΜΟΣ ( ΕΟΚ ) αριθ . 668/78 ΤΗΣ ΕΠΙΤΡΟΠΗΣ
της 4ης Απριλίου 1978
περί τροποποιήσεως του κανονισμού ( ΕΟΚ ) αριθ . 2118/74 " περί καθορισμού των λεπτομερειών εφαρμογής του συστήματος τιμών αναγωγής στον τομέα των οπωροκηπευτικών "
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
τον κανονισμό ( ΕΟΚ ) αριθ . 1035/72 του Συμβουλίου της 18ης Μαϊου 1972 περί κοινής οργανώσεως αγοράς στον τομέα των οπωροκηπευτικών ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1034/77 ( 2 ) , και ιδίως το άρθρο 27 παράγραφος 1 ,
Εκτιμώντας :
ότι ο κανονισμός ( ΕΟΚ ) αριθ . 2118/74 της Επιτροπής της 9ης Αυγούστου 1974 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών ( 3 ) , ορίζει τις αγορές στις οποίες διαπιστώνονται οι τιμές των εισαγομένων προϊόντων που θα ληφθούν υπόψη για τον υπολογισμό της τιμής εισόδου
ότι , με τις παρούσες συνθήκες , αξιόλογες ποσότητες εισαγομένων προϊόντων δύνανται να μην παρέχουν τη δυνατότητα διαπιστώσεως των τιμών , πράγμα που κινδυνεύει να νοθέψει την αντικειμενική εκτίμηση της αγοράς
ότι πρέπει να αντιμετωπισθεί η κατάσταση αυτή με την πρόβλεψη της δυνατότητος διαπιστώσεως των τιμών σε όλες τις αγορές στις οποίες λαμβάνουν χώρα σημαντικές συναλλαγές
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1
το άρθρο 3 παράγραφος 1 του κανονισμού ( ΕΟΚ ) αριθ . 2118/74 συμπληρώνεται με ένα τρίτο εδάφιο , το οποίο έχει ως εξής :
" Αν για ένα δεδομένο προϊόν , μία δεδομένη προέλευση και ημέρα , ένα Κράτος Μέλος διαπιστώνει ότι σημαντικές συναλλαγές πραγματοποιούνται σε αγορές άλλες από εκείνες που αναφέρονται στο άρθρο 4 , οι τιμές που λαμβάνονται υπόψη για τον υπολογισμό της τιμής εισόδου είναι επίσης αυτές που διαπιστώνονται στις εν λόγω μη αντιπροσωπευτικές αγορές . "
Αρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .
Εγινε στις Βρυξέλλες , στις 4 Απριλίου 1978 .

Labels: 2
17